钦定古今图书集成/方舆汇编/职方典/第1457卷 > 形胜附
## 钦定古今图书集成/方舆汇编/职方典/第1457卷 > 形胜附

本府

十二城为城，滇池为池，东眺则诸峰罗列，限以俞元、曲州、拄笏、妙高，逶迤而西，直连罗婺之境。十一城保障，环会治以成屏；五百里昆池，汇金沙而入海。左带曲临，右襟楚武，为各郡之元首，实全滇之腹心。

昆明县：〈附郭。〉

“左环金马，右拥碧鸡” ，列昆海以为池，枕螺峰而带郭。山明水秀，南土要区。

“群山四拱，秀耸郊原；一水南潆，光浮市郭。” 形势之佳，以斯为首。

富民县

高山如环，平河若带，为省郡之藩蔽，扼武定之咽喉。

山环洞口，水接滇池。地属辅车，邑称屏障。《宜良县》

“屏障” 南山，截拦西岭，北水为之襟带，重关为之锁钥。

“北乐为枕，盘江作带。会城锁钥，澂曲咽喉。” 《嵩明州》，

前横利泽，后屏嵩山。川源沃衍，东北雄镇。嵩峰插云，带群山而护郭；嘉湖汇泽，积众水以膏田。四野平畴，一方重地。

晋宁州

“左《盘龙》” 而右望鹤，前“玉案” 而后滇池。山川之秀，郡属称首。

负山带河，腴田沃壤，会城左臂，临郡上游，呈贡县。

《梁山》“拱秀于东屼。”发源于北平原广野郡南辅车。

“背倚三台，面临昆水，层环远岫，旷衍平原” ，会城左臂也。

安宁州

玉带潆洄，石宝屹立。握拓东之关锁，界迤西之户庭。

巽水东来，碧绕螳螂之堵，坎山北峙，青垂笔架之云。昆左门庭，滇南秀域。

山对碧鸡，波环碣石。凤冈韫宝，白虎卧于右坤。“鸡岭呈珠，青龙飞于左震。石宝屹立，玉带萦回。一方巨镇，诸路要冲。”

罗次县

东拥玉龙，西带金水。罗部三城，夙号岩区。高山如砺，平川若带。锁关姚武，羽翼会城。玉龙左峙，金凤西翔。九涌曰花，俨岩邑之障屏。碧水金河，作三城之襟带。

禄丰县

“崇山邃谷，曲水重关” ，滇西十郡之孔道。

“背负五台” ，层崖耸插，天之秀；面环四水，川源流润，地之膏，郡属要津也。

禄邑为迤西咽喉，往来辐辏。源分星宿，脉祖九龙。烟霭云联，砺山带水。

昆阳州

东犄晋宁，西控五甸，扼滇池之津要，据螳川之上游。

珊果峰高，奇分四面；洞泉水涌，清合三流。秀拱州城，雄屏郡治。

易门县

“龟山以为址，龙泉以为池” ，险僻称最。

四山罗拱，九渡潆洄。南甸岩疆，昆西重邑。